armvectores/hy_wikipedia_2023 huggingface dataset:
Սառա Շեպարդ

Սառա Քեթրին Շեպարդ (ապրիլի 8, 1977(1977-04-08), Ֆիլադելֆիա, Փենսիլվանիա, ԱՄՆ), ամերիկացի հեղինակ է, հայտնի է Հմայիչ խաբեբաները և Ստելու խաղը գրքերի շարքով, երկուսն էլ դարձել են Freeform-ի հեռուստասերիալ։


== Վաղ կյանքը ==
Շեպարդի հայրը՝ Բոբը, ամերիկացի է, իսկ մայրը՝ Մինդին, ծնվել է Տորոնտոյում։ Շեպարդը մեծացել է Ալի անունով քրոջ հետ։ Ավարտել է Դաունինգթաուն ավագ դպրոցը Փենսիլվանիայի Դաունինգթաուն քաղաքում 1995 թվականին։ Նա սովորել է Նյու Յորքի համալսարանում, որն ավարտել է գիտությունների բակալավրի աստիճանով 1999 թվականին, իսկ Ստեղծագործ շարադրանքի մագիստրոսի աստիճանը՝ Բրուքլինի քոլեջում 2004 թվականին։


== Կարիերա ==
Սկսած 2000 թվականից մինչև 2005 թվական Շեպարդն աշխատել է Time, Inc. Custom Publishing -ում և հրապարակել է կենսակերպի ամսագրեր կորպորատիվ հաճախորդների համար։ Նա սկսել է գոսթվրայթինգից որպես ազատ աշխատող 2002 թվականին և իր սեփական գրքերը գրելուց 2005 թվականին։


== Հեռուստասերիալը ==
Շեպարդի Հմայիչ խաբեբաները և Ստելու խաղը գրքերի դրվագները վերածվել են հեռուստասերիալի ABC Family-ի միջոցով։ «Հմայիչ խաբեբաները» նովելների շարքը հիմնված է "Ֆիլադելֆիայի Մեյն լայնում մեծանալու իր անձնական փորձի մոտիվներով "։
Հմայիչ խաբեբաները ներկայումս վեցերորդ եթերաշրջանում է և 2014 թվականի հունիսի 10-ին կթարմացվի դրա վեցերորդ և յոթերորդ եթերաշրջանները։ Նա նաև ունեցել է կարճատև spin-off, որը կոչվում է Ռեյվենսվուդ,որի գլխավոր դերում էր «Հմայիչ խաբեբաների» դերասանական կազմի Թայլեր Բլեքբերն՝ որպես Կալեբ Ռիվերս։ Տռոյան Բելիսարիոն, Էշլի Բենսոնը, Շայ Միտչելը և Լյուսի Հեյլը մարմնավորել են գլխավոր կերպարներին՝ Սպենսեր Հասթինգսին, Հաննա Մարինին, Էմիլի Ֆիլդսին և Արիա Մոնթգոմերին։ Շեպարդը ունեցել է կամեյոն «Սիրելի փոքրիկ խաբեբաների» առաջին եթերաշրջանի 7-րդ դրվագում և հինգերորդ եթերաշրջանի 24-րդ դրվագում։
Ստելու խաղը չեղյալ համարվեց երկրորդ եթերաշրջանից հետո, որը հեռարձակվել է 2013 թվականի մարտին։ Ալեքսանդրա Չանդոն մարմնավորել է երկու հիմնական կերպարներին՝ Սյուտոն Մերսերին և Էմմա Բեքերին։


== Անձնական կյանք ==
Շեպարդը ներկայումս բնակվում է Պիցբուրգում։


== Բիբլիոգրաֆիա ==


== Ծանոթագրություններ ==


== Արտաքին հղումներ ==
http://www.saracshepard.com/ Սառա Շեպարդ. պաշտոնական կայք
Դանիել Բարենբոյմ

Դանիել Բարենբոյմ (գերմ.՝ Daniel Bahrenbäum, նոյեմբերի 15, 1942(1942-11-15)[…], Բուենոս Այրես, Արգենտինա), արգենտինացի և իսրայելցի դիրիժոր, դաշնակահար։ Սերում է Ռուսաստանից արտագաղթած հրեական ընտանիքում։ Բնակվում է Բեռլինում։
Երաժշտությամբ սկսել է զբաղվել հինգ տարեկանից։ Երաժշտության նրա առաջին և միակ ուսուցիչներն էին ծնողները, որոնք երկուսն էլ դաշնակահարներ էին։ Հոր՝ Էնրիկե Բարենբոյմի (1913-1998) մի շարք սաներ հետագայում դարձել են հայտնի երաժիշտներ։ Առաջին անգամ համերգով հանդես է եկել ծննդավայրում՝ յոթ տարեկան հասակում։ 1952 թվականին ընտանիքի հետ տեղափոխվել է Իսրայել։
1954 թվականին մեկնել է Զալցբուրգ, որտեղ դիրիժորական արվեստ է սովորել Իգոր Մարկևիչի մոտ։ Այդուհանդերձ սկսվել է նրա համերգային գործունեությունը։
1975-1989 թվականներին ղեկավարել է Փարիզի նվագախումբը։
1991-2006 թվականներին ղեկավարել Չիկագոյի սիմֆոնիկ նվագախումբը։
1992 թվականից նաև վարում է Բեռլինի պետական օպերայի երաժշտական տնօրենի պաշտոնը։
2006 թվականից Միլանի «Լա Սկալա» հռչակավոր օպերային թատրոնում աշխատել է որպես հրավիրված դիրիժոր, իսկ 2011 թվականից՝ գլխավոր դիրիժոր և երաժշտական ղեկավար։
Արգենտինայի և Իսրայելի քաղաքացի է. նաև ունի Պաղեստինի պետության և Իսպանիայի պատվո քաղաքացիություն։
Բարենբոյմը պաղեստինցիների իրավունքների սկզբունքային պաշտպան է։
1967-1973 թվականներին եղել է ամուսնացած անգլիացի թավջութակահարուհի Ժաքլին դյու Պրեի հետ, որի հետ ամուսնալուծության պատճառը վերջինիս հիվանդությունն էր։ 1980-ականներից ամուսնացած է դաշնակահարուհի Ելենա Բաշկիրովայի հետ, ում հետ ունեն երկու երեխա։
«Երևանյան Հեռանկարներ» 15-րդ միջազգային երաժշտական փառատոնի շրջանակներում 2014 թվականի մայիսի 13-ին Դանիել Բարենբոյմը համերգով հանդես է եկել Երևանում։


== Ծանոթագրություններ ==
Տարշիեն

Տարշիեն (մալթ.՝ It-Tempji ta' Ħal Tarxien), հնագիտական կառույց Մալթայի Տարշին քաղաքում։ Թվագրվում է մ. թ. ա. 2.800 թվականին։ Մալթայի մեգալիթ այլ կառույցների հետ ընդգրկված է ՅՈւՆԵՍԿՕ-ի Համաշխարհային ժառանգության օբյեկտների ցանկում։
Քարե հսկայական սալերը հայտնաբերել են տեղի գյուղացիները 1941 թվականին, երբ այրվել է դաշտը։ Ստորգետնյա սրբատեղիի պատահական բացահայտումից հետո 1913 թվականին տարածքի սեփականատերը  ենթադրել է, որ մեգալիթները կարող են հնագիտական արժեք ունենալ։ Նա այդ մասին տեղեկացրել է Ազգային թանգարանի տնօրեն Թեմիստոկլես Զամիտին, որն էլ սկսել է պեղումները և հայտնաբերել տաճարային համալիրի կենտրոնական մասը։


== Նկարագրություն ==
Տարշիենի համալիրը բաղկացած է առանձին, սակայն իրար հետ փոխկապակցված երեք շինություններից։ Գլխավոր մուտքը վերաձևավորվել է 1956 թվականին, երբ ամբողջ տաճարը վերակառուցվել է։ Այդ ժամանակ էլ Տարշինի շրջակայքի փորագիր նախշերով շատ քարեր տեղափոխվել են Լա Վալետայի հնագիտական թանգարան հնարավոր վնասումից պահպանելու համար։ Առաջին տաճարը թվագրվում է մ. թ. ա. մոտ 3.100 թվականին։ Մալթայի բոլոր տաճարներից այն ամենից շատ է զարդարված քարե շքեղ ռելիեֆներով։ Միջին տաճարը թվագրվում է մ. թ. ա. մոտ 3.000 թվականին և ի տարբերություն Մալթայի մնացած բոլոր տաճարների` երկու աբսիդի փոխարեն ունի երեք աբսիդ։ Արևելյան տաճարը թվագրվում է մ. թ. ա. մոտ 3.100 թվականին։ Ավելի հեռվում` արևելքում, կարելի է տեսնել ևս մեկ ոչ մեծ տաճարի ավերակներ, որն ավելի հին է և թվագրվում է մ. թ. ա. մոտ 3.250 թվականին։
Հատուկ հետաքրքրություն են ներկայացնում Տարշիենի քարե ռելիֆները, որոնք ներկայացնում են ընտանի կենդանիներ, ինչպես նաև խորաններ` զարդարված պարույրաձև կերպարներով ու տարբեր նախշերով։ Կենտրոնական ու հարավային տաճարների միջև կա սրահ, որի պատի ռելիեֆին պատկերված են ցուլ և մայր խոզ։


== Նշանակություն ==

Պեղումները ցույց են տվել, որ Տարշիենը կիրառվել է որպես սրբավայր, որտեղ, հնարավոր է, եղել են զոհաբերման ծիսակարգեր։ Երրորդ տաճարի խորանի սկզբնական հատվածում հայտնաբերվել է ճեղքվածք, որն ամուր փակվել է քարով։ Այն մաքրելուց հետո հնագետները գտել են մեծ թվով ոսկորներ և կենդանիների եղջյուրներ, ինչպես նաև կայծքարե դանակ զոհաբերությունների համար։ Հետաքրքիր է, որ Տարշիենով կարելի է պատկերացում կազմել մեգալիթների շարման ձևի մասին. հարավային տաճարի մոտ պահպանվել է ինքնահնար ձեռնասահնակ` նախատեսված քարերը տեղափոխելու համար։ Բացի այդ` կենտրոնական տաճարի ներսում պահպանվել են դիակիզության վկայություններ, ինչը խոսում է տաճարի երկրորդ նշանակության մասին. այն բրոնզե դարում եղել է դիակիզարան-դամբարան։


== Պատմամշակութային շրջան ==
Տարշիենի անունով է կոչվել Մալթայի նախապատմական շրջանի հնագիտական փուլը (տարշիենյան շրջան կամ տարշիենյան փուլ), երբ սիցիլական կապո գրացիանո մշակույթը զագալի նմանություններ է դրսևորել մալթական մշակույթին կամ եղել է նրա տեղայնացված տարբերակը։


== Տես նաև ==
Մալթայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Մալթայի մեգալիթ տաճարներ


== Ծանոթագրություններ ==


== Արտաքին հղումներ ==
Listing at UNESCO World Heritage Center
Հոդված Տարշիենի տաճարների մասին Archived 2007-09-28 at the Wayback Machine.


== Գրականություն ==
Низовский А. Ю. Величайшие чудеса света. Энциклопедический справочник. — М.: Вече, 2007. — С. 5-8. — ISBN 5-9533-0667-9
(2152) Հաննիբալ

(2152) Հաննիբալ (անգլ.՝ Hannibal), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 19-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,128098 ա. մ., առավելագույնը մոտենում է 2,4367 ա. մ. հեռավորության վրա և հեռանում 3,8195 ա. մ.։ Արեգակի շուրջ մեկ ամբողջական պտույտ է կատարում 2020,78 երկրային օրվա ընթացքում, իր ուղեծրով շարժվելով միջինում 0,178149 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2152) Հաննիբալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հիսուսի միաբանություն

Հիսուսի միաբանություն կամ Հիսուսյաններ (ճիզվիտների միաբանություն), կաթոլիկ կազմակերպություն, որ հիմնված էր 1534 թվականին ռեֆորմացիայի դեմ պայքարելու համար, կաթոլիկ եկեղեցին ու Հռոմի պապի իշխանությունը մեծարելու համար։ Ճիզվիտները ընդունում էին, որ որ լավ նպատակը արդարացնում է ամենակեղտոտ միջոցները, այստեղից էլ բխում են «ճիզվիտական բարոյականություն» և «ճիզվիտական միջոցներ» արտահայտությունները։ Հաճախ ճիզվիտ են անվանում նաև խորամանկ, դաժան, նենգ մարդկանց։
Ստուդենոկ (գյուղ, Իզյումի շրջան)

Անվան այլ կիրառումների համար տե՛ս՝ ՍտուդենոկՍտուդենոկ (ուկրաիներեն՝ Студенок), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1670 թվականին։
2001 թվականի տվյալներով Ստուդենոկ գյուղում բնակվում էր 1 440 մարդ։ Բնակավայրը զբաղեցնում է 3374 կմ² տարածք։ Բնակչության խտությունը կազմում էր 426,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեկելյու

Տեկելյու ռուս.՝ Текелю գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Ակեմ գետի աջ ափից 15 կիլոմետր հեռավորության վրա։ Գետի երկարությունը 29 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի. թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010100312115100004172
Հիդրոլոգիական ստուգման կոդ՝ — 115100417
Ավազանի կոդը — 13.01.01.003
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Քլակամաս շրջան (Օրեգոն)

Քլակամաս շրջան (անգլ.՝ Clackamas County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 4.838 կմ² է, բնակչությունը՝ 375.992 մարդ (2010 թվականի տվյալներով)։ Շրջկենտրոնն է Օրեգոն բնակավայրը։ Կազմավորվել է 1843 թվականը։
Ռեստու

Ռեստու (էստ․՝ Restu), գյուղ Էստոնիայի Վալգամաա նահանգի Սանգաստե շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Աննայի եկեղեցի (Բուդապեշտ)

Սուրբ Աննայի եկեղեցի (Բուդապեշտ) (հունգ.՝ Szent Anna-plébánia), կաթոլիկ եկեղեցի Բուդապեշտում՝ Դանուբի աջ ափին։ Տեղակայված է Բատյանի հրապարակում, Բուդա ամրոցի տակ։  XVIII դարում իտալական բարոկկո ոճով կառուցված հուշարձան։ Վիզիվարոշի շրջանի համար կատարում է ծխական կաթոլիկ եկեղեցու դերը։


== Պատմություն ==
1740 թվականին հին ճիզվիտական  եկեղեցու տեղում նոր եկեղեցու կառուցման նախագիծը կազմել է հունգարացի ճարտարապետ Քրիստոֆա Համոնը։ Եկեղեցու շինարարությունն ավարտել է մեկ այլ հունգարացի վարպետ` Մատյաշ Նեպաուերը, հնարավոր է` շինարարական աշխատանքներին մասնակցություն են ունեցել նաև իտալացի վարպետները։ Եկեղեցին հիմնական շինարարությունն ընթացել է 1753 թվականին, սակայն 1763 թվականին երկրաշարժից վնասվել է։ 1773 թվականին արձակվել է ճիզվիտական ուխտը, ինչի պատճառով վերականգնողական աշխատանքները հետաձգվել են մինչև 1805 թվական։ 1805 թվականին եկեղեցին վերջապես վերականգնվել է և օծվել։ 
Եկեղեցին հրդեհներից և ջրհեղեղներից չի տուժել։ XX դարի կեսին եկեղեցին ողորմելի վիճակում էր, և նույնիսկ քննարկվել է եկեղեցու քանդման ծրագիրը` տեղում մետրոպոլիտենի երկրորդ գիծ կառուցելու համար։ Սակայն որոշվել է պահպանել եկեղեցին և վերանորոգել այն։ Վերանորոգումը հաջողությամբ անցկացվել է 1970-1984 թվականներին։


== Ճարտարապետություն ==
Եկեղեցին համարվում է Հունգարիայի լավագույն եկեղեցիներից մեկը։ Եկեղեցու ճակատին տեղադրված է Հավատի, Հույսի և Սիրո, Սուրբ Մարիամ Աստվածածնի, Հիսուսի և իրեն շրջապատող հրեշտակների արձանները, ինչպես նաև` Բուդայի զինանշանը։ Գերակա դիրք ունեն բարձր աշտարակները, որոնք լավ երևում են և՛ բլուրից, և՛ Դանուբից։ Ներքին հարդարանքի մեջ ուշադրության են արժանի գմբեթի որմնանկարները (1771 թվական, Վոգլ)։ Որմնանկարներն ավելի ուշ են պատկերվել (1938 թվական, Պ.Մոլնար)։ 1773 թվականին վարպետ Կարեն Բեբոի նախագծով կառուցվել է գլխավոր զոհասեղանը։ Եկեղեցում տեղադրված է հին երգեհոն, որը Սուրբ Աննայի եկեղեցի է տեղափոխվել կարմելիտների եկեղեցուց։


== Ծանոթագրություններ ==


== Արտաքին հղումներ ==
Сайт церкви (հունգարերեն) Archived 2013-03-18 at the Wayback Machine.
Magyar Katolikus Lexikon (հունգարերեն)
Սեն Մորիս (Ստորին Հռենոսի գավառ)

Սեն Մորիս (ֆր.՝ Saint-Maurice), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 384 մարդ, բնակչության խտությունը` 274.29 մարդ/կմ²։ Բնակավայրը զբաղեցնում է 1.4 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 226 աշխատունակ (15-64 տարեկան)  բնակիչ, որոնցից ակտիվ էին 184-ը, իսկ ոչ ակտիվները` 42։ Ակտիվության ցուցանիշը կազմում է 81,4 %։ 184 աշխատունակ մարդկանցից աշխատել է 175 անձ (100 տղամարդ և 75 կին)։ Գործազուրկ են եղել 9 անձ (5 տղամարդ և 4 կին)։ 42 անաշխատունակներից 16-ը եղել են աշակերտներ կամ ուսանողներ, 13-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարթա Էռլիխ

Մարթա Էռլիխ (Marta Ehrlich, ապրիլի 27, 1910(1910-04-27), Զագրեբ, Խորվաթիայի և Սլավոնիայի թագավորություն, Տրանսլեյտանիա, Ավստրո-Հունգարիա - մարտի 15, 1980(1980-03-15), Զագրեբ, Խորվաթիայի Սոցիալիստական Հանրապետություն, ՀՍՖՀ), 20-րդ դարի խորվաթ նկարչուհի։


== Կենսագրություն ==
Ծնվել է 1910 թվականի ապրիլի 27-ին Զագրեբում, հրեական ունևոր ընտանիքում։ Հայրը շինարարության ասպարեզում հայտնի կապալառու էր, մայրը՝ ուսուցչուհի։ Ճարտարապետ հորեղբայրն ու նկարչուհի մորաքույրը նույնպես քաղաքում ճանաչված անձնավորություններ էին։ Մարթան Զագրեբում ավարտել է տարրական ու ավագ դպրոցները և համալսարանին առընթեր գեղարվեստի ակադեմիան, ապա մեկնել է Փարիզ՝ կատարելագործելու նկարչական իր հմտությունները, տեխնիկան։ Երեք տարի անց վերադառնալով Զագրեբ՝ մասնավոր դասեր է առել նկարիչ Վլադիմիր Բեշիչից։ Մարթայի առաջին աշխատանքներում զգացվում է վերջինիս արվեստի ազդեցությունը։ 
Իր ստեղծագործական կարիերայի ընթացքում Էռլիխը հեղինակել է 227 բազմաժանր նկարներ, որոնք խորվաթական կերպարվեստի գնահատելի մասն են կազմում։ Նա ստեղծագործել է մինչև 1978 թվականը։ Դրանից երկու տարի անց ինքնասպանությամբ վերջ է տվել իր կյանքին։ Թաղվել է Զագրեբի կենտրոնական և ամենամեծ գերեզմանատանը՝ Միրոգոյում, ամուսնու՝ նկարիչ Կամիլո Տոմպայի շիրմի կողքին։


== Ծանոթագրություններ ==


== Գրականություն ==
Մալավիլ

Մալավիլ (ֆր.՝ Malaville), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 417 մարդ, բնակչության խտությունը` 32.53 մարդ/կմ²։ Բնակավայրը զբաղեցնում է 12.82 կմ² տարածք։
2017 թվականի հունվարից Էրավիլ, Նոնավիլ, Տուզակ և Վիվիլ համայնքների հետ միասին հանդիսանում է Բելվին համայնքի մաս։


== Աշխարհագրություն ==
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 23 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 258 աշխատունակ (15-64 տարեկան) բնակիչ, որոնցից ակտիվ էին 203-ը, իսկ ոչ ակտիվները` 55։ Ակտիվության ցուցանիշը կազմում է 78,7 %։ 203 աշխատունակ մարդկանցից աշխատել է 185 անձ (104 տղամարդ և 81 կին)։ Գործազուրկ են եղել 18 անձ (8 տղամարդ և 10 կին)։ 55 անաշխատունակներից 19-ը եղել են աշակերտներ կամ ուսանողներ, 18-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զյատկովցի (այլ կիրառումներ)

Զյատկովցի, կարող է վերաբերել՝

Զյատկովցի - ավան, Ուկրաինայի Վիննիցայի մարզի Գայսինի շրջանում
Զյատկովցի - գյուղ, Ուկրաինայի Վիննիցայի մարզի Գայսինի շրջանում
Գոլենդրի

Գոլենդրի (ուկրաիներեն՝ Голендри), ավան Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Գոլենդրի ավանում բնակվում էր 307 մարդ։ Բնակավայրը զբաղեցնում է 0,273 կմ² տարածք։ Բնակչության խտությունը կազմում էր 1124,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(3962) Վալյաև

(3962) Վալյաև (անգլ.՝ Valyaev), աստերոիդ աստերոիդների գոտու արտաքին մասում։ Հայտնաբերվել է 1967 թվականի փետրվարի 8-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,207278 ա. մ., առավելագույնը մոտենում է 2,8398 ա. մ. հեռավորության վրա և հեռանում 3,5748 ա. մ.։ Արեգակի շուրջ մեկ ամբողջական պտույտ է կատարում 2097,99 երկրային օրվա ընթացքում, իր ուղեծրով շարժվելով միջինում 0,171593 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3962) Վալյաև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օզերենսկ (գյուղ, Գլինկովսկի շրջան)

Անվան այլ կիրառումների համար տե՛ս՝ ՕզերենսկՕզերենսկ (ռուս.՝ Озеренск), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռափանիանո

Ռափանիանո (իտալերեն՝ Rapagnano), կոմունա Իտալիայում, գտնվում է Մարկե շրջանում՝ Ֆերմո պրովինցիայում։ Բնակչությունը կազմում է 1974 մարդ (2008 թվականի տվյալներով), բնակչության խտությունը՝ 156 մարդ/կմ²։ Տարածքը կազմում է 12 կմ²։ Փոստային ինդեքս՝ 63020։ Հեռախոսային կոդ՝ 0734։
Կոմունայի հովանավոր սուրբն է Սուրբ Հովհաննես Մկրտիչը։ Տոնը նշվում է հունիսի 24-ին։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0734 510404
Էլ-փոստ։ անհայտ
Պաշտոնական կայք։ http://www.comune.rapagnano.ap.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արմեն Գասպարյան (ազատամարտիկ)

Արմեն Կառլենի Գասպարյան (մականունը՝ Մակիչ, փետրվարի 3,1974, Շինուհայր, Գորիս - 2016, ապրիլի 6, Թալիշ, Մարտակերտ), ազատամարտիկ, արցախյան ազատամարտի մասնակից, ավագ լեյտենանտ։


== Կենսագրություն ==
Արմեն Գասպարյանը ծնվել է 1974 թվականին Գորիսի Շինուհայր գյուղում։ 1981- 1989 թվականներին սովորել է Շինուհայրի միջնակարգ  դպրոցում, ավարտել 8-րդ դասարանը,  մեկնել Կապան և ընդունվել Կապանի շինարարական տեխնիկումը։ 15 տարեկանից որպես կամավոր անդամագրվել է Համլետ Քոչարյանի ջոկատին, կռվել է Մարտակերտում։ 1992 թվականին վիրավորվել է բեկորից։  1993-1994 թվականներին պարտադիր զինվորական ծառայության է անցել Կապանի թիվ 83117 զորամասում։ 1999 թվականին ծառայության է անցել նույն զորամասում և զբաղեցրել տարբեր պաշտոններ։ 2002 թվականին Արմենին շնորհվել է ենթասպայի, 2005 թվականին՝ լեյտենանտի, 2007 թվականին՝ ավագ լեյտենանտի կոչումներ։ 2008 թվականին առողջական խնդիրների պատճառով զորացրվում է պահեստազոր։
2010 թվականին  աշխատանքի է անցել Զանգեզուր կենսոլորտային համալիրում։
2016 թվականի ապրիլի 2-ին Քառօրյա պատերազմի վերսկսելու պատճառով Երկրապահ կամավորականների ջոկատի կազմում Արմեն Գասպարյանը մեկնեց ԼՂՀ Մարտակերտի շրջանի Թալիշ գյուղ, որտեղ նույն թվականի ապրիլի 6-ին զոհվեց  հատուկ մարտական առաջադրանք կատարելու ժամանակ։ Լեռնային Ղարաբաղի նախագահի հրամանագրով հետմահու արժանացել է «Արիության մեդալի»։
Արմենն ամուսնացած էր, ուներ երկու զավակ։


== Պարգևներ ==
Կրծքանշան՝ 1992-1994 թվականների մարտական գործողություններին մասնակցելու համար
«Հայաստանի երկրապահ» հուշամեդալ (2005)
«Մարտական ծառայության» մեդալ  (2006)
«97-րդ առանձին մոտոհրաձգային բրիգադ»ի 15 ամյակի կրծքանշան
ՀՀ զինված ուժեր 20 տարի հոբելյանական մեդալ (2012)
«Վազգեն Սարգսյան»  մեդալ
«Մայրական երախտագիտություն Արցախի քաջորդիներին» հուշամեդալ
«Արիության մեդալ» (2006)


== Ծանոթագրություններ ==


== Արտաքին հղումներ ==
Եվս մեկ զոհ, չորս վիրավոր


== Աղբյուրներ ==
Արմեն Գասպարյանի «Մարտական ուղի»
Արշակ Մակիչյան

Արշակ Արթուրի Մակիչյան (հունիսի 2, 1994(1994-06-02), Երևան, Հայաստան), ռուս, կլիմայական շարժման երիտասարդ ակտիվիստ, ծագումով Հայաստանից։ 2019 թվականի դեկտեմբերի դրությամբ, կազմակերպել էդպրոցական դասադուլ հանուն կլիմայի, ամեն ուրբաթ, Մոսկվայի Պուշկինի հրապարակում, ավելի քան 40 շաբաթ։ Ռուսաստանում, անհատական բողոքներն օրինական են, բայց ցանկացած մեծ բան պահանջում է ոստիկանության թույլտվությունը։ Մակիչյանը փորձել է ավելի քան տասն անգամ շատ մեծ ցույց կազմակերպել, որոնք ձախողվել են։ 
Նա ոգեշնչել է ամբողջ Ռուսաստանին, որպեսզի մասնակցեն դպրոցական դասադուլներին հանուն կլիմայի, այդ թվում՝ Մոսկվայում գտնվող միայնակ ցուցարարներին։ 2019 թվականի դեկտեմբերին, Իսպանիայի Մադրիդ քաղաքից վերադառնալուց ժամեր անց, նրան ձերբակալում են, որտեղ նա ելույթ էր ունեցել  ՄԱԿ–ի կլիմայի փոփոխության վերաբերյալ կոնֆերանսում։ 
Նաև ջութակահար է։


== Տե՛ս նաև ==
Գրետա Թունբերգ


== Ծանոթագրություններ ==


== Արտաքին հղումներ ==
"Arshak Makichyan: The lone picketer" – interview with Makichyan at UNESCO
Մուժուն Սյուեցուն

Մուժուն Սյուեցուն (չինարեն՝ 慕容雪村, 1974, Pingdu, Q15926037?, Շանդուն, Չինաստան),  չինացի  ժամանակակից գրող, բլոգեր։


== Կենսագրություն ==
Ծնվել է 1974 թվականին Շանդուն նահանգում։ 14 տարեկանից ապրել է Գիրին նահանգում, ներկա պահին ապրում է և՛ Տիբեթում  և՛ Խայնան կղզում։ Հաջողության է հասել գրական ասպարեզում, հրապարակելով իր աշխատանքները ինտերնետային տարբեր կայքերում, առավել ճանաչված է դարձել 2002 թվականի «Չենդու, մոռացիր այսօր իմ մասին» (Chengdu, leave me alone tonight, 成都！今夜请将我遗忘) վեպի շնորհիվ։ 2008 թվականին վեպը թարգմանվել է անգլերեն և «Երկար ցուցակ» անվանակարգում արժանացել է  «Man Asia Literary Prize» մրցանակի։ Նաև հայտնի են հեղինակի «Դրախտ` դեպի ձախ, Շենչժեն` դեպի աջ», «Կեռասենին դրախտից» վեպերը։ 2008 թվականի հունվարին թողարկվել է գրողի նոր «Պար կարմիր փոշու միջով» վեպը։ Այն հարցին, թե ինչի մասին է նա գրում իր վեպերում, գրողն ասել է, որ ցանկացել է պատմել մարդու և բնության միջև հակասությունների մասին։
Գրքի համար, որը բացահայտել է Ցզյանսի նահանգի ֆինանսական բուրգը, ստացել է պետական Ժողովրդական մրցանակ. պարգևատրման ժամանակ պատրաստվում էր Չինաստանում ելույթ ունենալ գրաքննադատությամբ, բայց նրան արգելեցին, արդյունքում այն լույ է տեսել  Նյու Յորք Թայմսում։


== Ծանոթագրություններ ==


== Արտաքին հղումներ ==
Murong Xuecun
Տիբեթցիներ

Տիբեթացիներ (տիբեթերեն՝ བོད་པ་ - պյոբա), ժողովուրդ, Տիբեթի արմատական բնակչությունը։ Բնակվում են Չինաստանում (Տիբեթի ինքնավար շրջան, Դանսու, Ցինհայ, Սըչուան, Ցուննան նահանգներ), որոշ մասը՝ Հնդկաստանում, Նեպալում և Բութանում։ Ընդհանուր թիվը՝ մոտ 7 միլիոն (2019 թ.)։ Խոսում են տիբեթերենի բարբառներով։ Հիմնական կրոնը լամայականությունն է (բուդդայականության հյուսիսային ճյուղ)։ 
Տիբեթացիների կեսից ավելին լեռնային նստակյաց երկրագործներ են (աճեցնում են հիմնականում գարի, ցորեն, բրինձ), մնացածներրը՝ կիսանստակյաց հողագործ-անասնապահներ և թափառակեցիկ անասնապահներ (բուծում են եղնայծ, ձի, ոչխար, այծ)։ Զարգացած են արհեստները։ XX դ․ սկզբին ստեղծվել են արդիական մի քանի փոքր ձեռնարկություններ։
Բոյարկինո (գյուղ, Ռամենսկի շրջան)

Անվան այլ կիրառումների համար տե՛ս՝ ԲոյարկինոԲոյարկինո (ռուս.՝ Бояркино), գյուղ Ռուսաստանի Մոսկվայի մարզի Ռամենսկի շրջանի կազմում։
Բնակչությունը 2006 թվականին գրանցված տվյալներով կազմում էր 337 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիմմկյուլա (գյուղ, Ռաիկյուլա շրջան)

Անվան այլ կիրառումների համար տե՛ս՝ ՆիմմկյուլաՆիմմկյուլա (էստ․՝ Nõmmküla), գյուղ Էստոնիայի Ռապլամաա նահանգի Ռաիկյուլա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սարգիս Նազարյան

Սարգիս (Սերյոժա) Միհրանի Նազարյան (դեկտեմբերի 5, 1930(1930-12-05), Երևան, ԽՍՀՄ - սեպտեմբերի 29, 2011(2011-09-29), Երևան, Հայաստան), հայ ճարտարապետ։ Հայաստանի ճարտարապետների միության անդամ (1973)։


== Կենսագրություն ==
Սարգիս Նազարյանը ծնվել է 1930 թվականին Երևանում։ 1954 թվականին ավարտել է Երևանի պոլիտեխնիկական ինստիտուտը։ 1956 թվականից աշխատել է Երքաղխորհրդի նախագծային բաժնում, 1958-1990 թվականներին՝ Երևաննախագիծ ինստիտուտում, եղել նախագծի գլխավոր մասնագետ։ 1993 թվականից դասավանդել է ԵՊՃՇՀ-ում։ Նազարյանը համահեղինակների հետ իրականացրել է Երևանի 1971-1975 թվականների առաջին հերթի շինարարության, 1995-2010 թվականների գլխավոր հատակագծի հայեցակարգը, մայրաքաղաքի կենտրոնի 1965-1966 թվականների, Ավան, Այգեստան, Եռաբլուր, Սարի թաղ և այլ միկրոշրջանների մանրամասն հատակագծման նախագծերը (1957-1963), Երևանի պատմության և մշակույթի հուշարձանների պահպանության գլխավոր սխեման (1974), Կանաչապատման հեռանկարային հատակագիծը (1973), Սպիտակ քաղաքի 1990-2010 թվականների գլխավոր հատակագծի ճշգրտումը (1997), Երևանի Պռոշյանի փողոցի 9-հարկանի կոմպոզիտորների բնակելի շենքը, Ակնա լճի շրջակայքի հանգստի գոտին։


== Պարգևներ ==
1977 թվականին արժանացել է ՀԽՍՀ պետական մրցանակի՝ Երևանի լանդշաֆտի կազմակերպման նախագծի համար։


== Ծանոթագրություններ ==
Մոշկովկա (գյուղ, Կորոստենի շրջան)

Անվան այլ կիրառումների համար տե՛ս՝ ՄոշկովկաՄոշկովկա (ուկրաիներեն՝ Мошківка), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1848 թվականին։
2001 թվականի տվյալներով Մոշկովկա գյուղում բնակվում էր 22 մարդ։ Բնակավայրը զբաղեցնում է 0,276 կմ² տարածք։ Բնակչության խտությունը կազմում էր 79,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
All I Ever Wanted

All I Ever Wanted, կարող է վերաբերել՝

All I Ever Wanted  - երգ Brian Melo
All I Ever Wanted  - երգ Basshunter
All I Ever Wanted  - ալբոմ Քելլի Քլարկսոն
Պոլոգովսկի գյուղական խորհուրդ (այլ կիրառումներ)

Պոլոգովսկի գյուղական խորհուրդ, կարող է վերաբերել՝

Պոլոգովսկի գյուղական խորհուրդ - Ուկրաինայի Պոլտավայի մարզի Նովոսանժարսկի շրջանում
Պոլոգովսկի գյուղական խորհուրդ - Ուկրաինայի Սումիի մարզի Ախտիրսկի շրջանում
Աղաջարի Խաշեմ

Աղաջարի Խաշեմ (պարսկերեն՝ هاشم آقاجری 1957, Աբադան, Խուզեսթան, Իրան), իրանցի պատմաբան, հրապարակախոս և այլախոհ։ 
Աղաջարին 1980-1988-ական թվականներին Իրան-իրաքյան պատերազմի հետ ռազմական հակամարտության ժամանակ ծառայել է պարսկական բանակում։ Պատերազմի ժամանակ նրա աջ ոտքը կտրել են մինչև ծունկը։ 
Աղաջարին Թեհրանի Թարբիաթ Մոդդարես համալսարանի պատմության պրոֆեսոր էր և իսլամական հեղափոխության բարեփոխական մոջահեդների կազմակերպության անդամ։ 2002 թվականի հունիսի 19-ին Աղաջարին, ելույթ ունենալով Համադանի ուսանողների հետ, հանդես եկավ մի ճառով, որը նա անվանեց «իսլամական բողոքականություն», որում նա կոչ արեց մուսուլմաններին նորացնել իրենց կրոնը և դադարեցնել կրոնական առաջնորդներին կուրորեն հետևելը։ Ելույթը վրդովմունք է առաջացրել պահպանողական մուսուլմանների և հոգևորականների շրջանում։ Նույն թվականի օգոստոսի 8-ին Աղաջարին ձերբակալվել է։ Նոյեմբերի 6-ին Համադանում տեղի ունեցած փակ դատավարության ժամանակ նա մեղավոր է ճանաչվել մի քանի մեղադրանքներով, այդ թվում՝ զրպարտության և կրոնական առաջնորդներին վիրավորելու համար։ Դատավճիռը մահապատիժ էր։
Դատավճիռը վրդովմունքի ալիք է բարձրացրել ռեֆորմիստների շրջանում։ Այսպիսով, խորհրդարանական իրավական հանձնաժողովի ղեկավար Նասեր Կավվամին Աղաջարիի արարքը ոչ միայն մահապատժի, այլև ազատազրկման արժանի համարեց։ Քավվամին ասել է, որ նման նախադասությունները վարկաբեկում են դատական իշխանությունը և վնասում շիա հոգևորականների իմիջին։ Տնային կալանքի տակ գտնվող Հոսեյն Ալի Մոնթազերին ասել է, որ Աղաջարիի մահապատիժը ձեռք կտա նրանց, ովքեր ցանկանում են վնասել իսլամին և շիա հոգևորականությանը։ ԱՄՆ-ի և Կանադայի արտաքին գործերի նախարարությունները դատապարտել են Աղաջարիի դատավճիռը, իսկ Իրանի ԱԳՆ-ն նրանց հայտարարությունները անվանել է անպատշաճ միջամտություն երկրի ներքին գործերին։
Թեհրանում և մի շարք այլ քաղաքներում տեղի ունեցան ուսանողական ցույցեր ի պաշտպանություն Աղաջարիի՝ դառնալով 1999 թվականից ի վեր ամենամեծ բողոքի ցույցերը։ Աղաջարիի փաստաբան Սալեհ Նիկբախտի խոսքով համալսարանի մի քանի հարյուր դասախոսներ նամակներ են գրել Այաթոլահ Խամենեիին՝ խնդրելով չեղարկել մահապատիժը։ Հասարակության ճնշման ներքո Խամենեին դատարանին հանձնարարեց վերանայել Աղաջարիի դատավճիռը։ Իրանի Գերագույն դատարանը չեղյալ հայտարարեց դատավճիռը՝ գործը հետ ուղարկելով Համադան վերաքննության համար, սակայն շրջանային դատարանը կրկին ուժի մեջ թողեց նախնական մահապատիժը։ Գրեթե երկու տարի տևած դատավարության արդյունքը, որի ընթացքում Աղաջարին շարունակում էր մնալ բանտում, մահապատժի փոխարինումն էր հինգ տարի ժամկետով։ 2004 թվականի հուլիսի 31-ին Աղաջարին կարողացավ գրավի դիմաց ազատ արձակվել։


== Ծանոթագրություններ ==
Խոսրարի

Խոսրարի (վրաց.՝ ხოსრარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 11 մարդ։


== Ծանոթագրություններ ==
Ստեյդե Բրուկ

Ստեյդե Բրուկ (հոլ.՝ Stede Broec ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 14,77 կմ² է, բնակչությունը՝ 21.378 (2011 թ.)։ Մեկ շնչի տարեկան միջին եկամուտը 12.600 եվրո է։
Բյորգեֆել ազգային պարկ

Բյորգեֆել (նորվ.՝ Børgefjell nasjonalpark), բնության պահպանվող տարածք Նորվեգիայում։ Գտնվում է Նուռլան և Նուր Թրյոնդելագ կոմսություններում։ Ունի 1 447 կմ² տարածք։ Ազգային պարկի մոտով է անցնում շվեդա-նորվեգական պետական սահմանը։
Բյորգեֆել ազգային պարկը հիմնադրվել է 1963 թվականին երկրի կենտրոնական մասում գտնվող լճերով և գետերով հարուստ լեռնային ռելիեֆը պահպանելու նպատակով։ Ռելիեֆը ծածկված է կուսական անտառներով, որտեղ աճում են սոճիներ, եղևնիներ, կեչիներ և այլն։ Առկա են նաև մացառուտներով ծածկված տարածքներ, որտեղ աճում են բուսաբանների համար բացառիկ նշանակություն ունեցող բազմաթիվ հատապտուղներ։
Ազգային պարկը ունի նաև հարուստ ֆաունա։ Այստեղ ապրում են հյուսիսային եղջերու, կուղխ, բևեռաղվես, սպիտակ լոր, գայլ, աղվես, սագ, բու, սպիտակ բու, արջ.


== Ծանոթագրություններ ==


== Արտաքին հղումներ ==
Բյորգեֆել ազգային պարկի քարտեզ Archived 2007-09-30 at the Wayback Machine. (նորվ.)
Եմանչա

Եմանչա (ռուս.՝ Еманча), գետ Ռուսաստանում, հոսում է Վորոնեժի մարզում։ Գետաբերանը տեղակայված է Դևինիցա գետի աջ ափին՝ 21 կմ հեռավորության վրա։ Գետի երկարությունը 35 կմ է,ավազանի տարածքը 401 կմ2 է։ 
Ակունքը սկսվում է Եմանչա Վտորայագյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100812107000002358
Հիդրոլոգիական ուսումնասիրությունների կոդը - 107000235
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ակսյոնովո (գյուղ, Լուխովիցկի շրջան)

Անվան այլ կիրառումների համար տե՛ս՝ ԱկսյոնովոԱկսյոնովո (ռուս.՝ Аксёново), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 399 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաչո

Խաչո, հայկական արական անուն։ Խաչատուր կամ Խաչիկ անվան կրճատ տարբերակն է։ Հիշատակվել է մեկ անգամ 1681 թվականին։


== Ծանոթագրություններ ==
Բեգում

Բեգում, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բիրքենֆելդ (Ստորին Ֆրանկոնիա)

Բիրքենֆելդ (գերմ.՝ Birkenfeld), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 2104 մարդ (2010 թվականի 31 դեկտեմբերի տվյալներով)։ Տարածքը 29, 15 կմ² է։ Պաշտոնական կոդը՝ 09 6 77 119։
Կոմունան ստորաբաժանվում է 12 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք Archived 2021-01-22 at the Wayback Machine.
Խումար Զուլֆիղարովա

Խումար Ռզա ղիզի Զուլֆիղարովա (ադրբ.՝ Xumar Rza qızı Zülfüqarova, նոյեմբերի 15, 1927(1927-11-15), Բաքու, ԱԽՖՍՀ, ԽՍՀՄ - հուլիսի 2, 2017(2017-07-02), Բաքու, Ադրբեջան), բալետի ադրբեջանցի արտիստուհի, բալետմայստեր, Ադրբեջանական ԽՍՀ ժողովրդական արտիստուհի, Ադրբեջանի Պարի Պետական Անսամբլի հիմնադիր։


== Կենսագրություն ==
Խումար Զուլֆիղարովան ծնվել է 1927 թվականի նոյեմբերի 15-ին Բաքվում `թատրոնի և կինոյի դերասան Ռզա Աֆղանլիի ընտանիքում։ 1945 թվականին ավարտել է Բաքվի Խորեոգրաֆիա դպրոցը։ 

1945-1966 թթ. - Ադրբեջանի օպերայի և բալետի պետական ակադեմիական թատրոնի թատրոնի մենակատար,
1966-1978 թթ. - Ադրբեջանի պետական ֆիլհարմոնիայի երգի և պարի անսամբլի մենակատար և գեղարվեստական ղեկավար, Ադրբեջանի Պարի Պետական Անսամբլի հիմնադիր,
1978-1988 թթ. - Ադրբեջանի պետական երաժշտության և համերգների ասոցիացիայի առաջին գլխավոր բալետմայստերը,Նա ստեղծեց պարը `Ուզեիր Հաջիբեկովի «Քյոռօղլի» օպերայի հիման վրա։ Հանդես է եկել Կարա Կարաևի «Յոթ գեղեցկուհիներ» բալետում։ Խումար Զուլֆիղարովան սկսեց իր մանկավարժական գործունեությունը 1950 թվականին Բաքվի Խորեոգրաֆիա դպրոցում։
Խումար Զուլֆիղարովան մահացել է 2017 թվականի հուլիսի 2-ին 90 տարեկան հասակում։


== Տես նաև ==
Լեյլա Վեքիլովա
Գամեր Ալմասզադե


== Ծանոթագրություններ ==
Ռադիոկայանի կամավորական ջոկատ

Ռադիոկայանի կամավորական ջոկատ, կազմավորվել է 1989 թվականին Կոտայքի շրջանում № 1 ռադիոկայանի կամավորականներից։ 1989-1994 թվականներին մասնակցել է ՀՀ Արարատի (Սևակավան), Մեղրիի (Նյուվադի), Տավուշի (Մովսեսգյուղ, Պառավաքար), Ճամբարակի (Վահան), Գորիսի (Շուռնուխ) և Արցախի Հանրապետության Քաշաթաղ, Ֆիզուլիի (Հորադիզ) շրջանների ինքնապաշտպանական և ազատագրական մարտերին։ Ռազմական տարբեր գործողությունների ժամանակ հրամանատարներ են եղել Ս. Խաչատրյանը, Գ. Թորոսյանը։
Խնամակալություն

Անվան այլ կիրառումների համար տե՛ս՝ Խնամակալություն (այլ կիրառումներ)Խնամակալություն (հոգաբարձություն), քաղաքացիների անձնական և գույքային շահերի իրավական պաշտպանության ձև։ Սահմանվում է ծնողական իրավունքներից զրկելու դեպքում, ծնողների հիվանդության կամ այլ պատճառներով ծնողական խնամքից զրկված (14 տարին չլրացրած) երեխաների, դատարանի որոշմամբ անգործունակ ճանաչված հոգեկան հիվանդների կամ տկարամիտների, ինչպես նաև քաղաքացիական օրենսդրությամբ նախատեսված կարգով՝ մահացած կամ անհետ կորած անձանց գույքի նկատմամբ՝ նրանց խնամքը, դաստիարակությունը ապահովելու, գույքային և անձնական շահերը պաշտպանելու նպատակով։
Խնամակալություն ստանձնելու խնամակալի (հոգաբարձուի) պարտականությունը որոշվում է խնամակալ նշանակված անձի անձնական օրենքով։ Խնամակալի և խնամակալության ներքո գտնվող անձի միջև հարաբերությունները կարգավորվում են այն պետության իրավունքով, որի մարմինը նշանակել է խնամակալ։ Սակայն, եթե խնամակալության ներքո գտնվող անձը բնակվում է Հայաստանում, ապա կիրառվում է Հայաստանի իրավունքը, եթե այն առավել բարենպաստ է տվյալ անձի համար։ Հայաստանի տարածքից դուրս բնակվող Հայաստանի քաղաքացիների նկատմամբ սահմանված խնամակալությունը Հայաստանում համարվում է վավեր, եթե դրա դեմ օրենքի վրա հիմնված առարկություններ չունի Հայաստանի համապատասխան հյուպատոսական հաստատությունը։
Խնամակալները խնամարկյալների օրինական ներկայացուցիչներն են, նրանց անունից ու հօգուտ նրանց կնքում են գործարքներ՝ ղեկավարվելով Հայաստանի քաղաքացիական և ընտանեկան օրենսդրություններով։
Խնամակալ չեն կարող նշանակվել 18 տարին չլրացրած, դատարանով ծնողական իրավունքից զրկված, օրենքով անգործունակ ճանաչված անձինք։


== Տես նաև ==
Խնամատարություն


== Ծանոթագրություններ ==
Երևանի Գայի անվան թիվ 129 դպրոց

Երևանի Գայի (Հայկ Բժշկյանց) անվան թիվ 129 դպրոց, հանրակրթական դպրոց Երևանի Արաբկիր վարչական շրջանում։


== Պատմություն ==
Երևանի թիվ 129 դպրոցը կրում է խորհրդային բանակի հայազգի հրամանատար Գայի անունը։ 2007 թվականից դպրոցն ընդգրկվել է ներառական կրթության համակարգում և իրականացնում է խնդիրներ ունեցող երեխաների ինտեգրման գործընթաց։ Դպրոցը հիմնանորոգվել է 2008 թվականին։
Դպրոցն ունի կահավորված լաբորատորիաներ ու կաբինետներ, բարեկարգ սպորտային (վերակառուցվել է 2006 թ) և հանդիսությունների դահլիճներ, կահավորված գրադարան։ Դպրոցի կոլեգիալ կառավարման մարմնի խորհրդի անդամներն են ՝ Գայանե Գալոյանը, Էմմա Ավետյանը, Հերմինե Հակոբջանյանը, Արտաշես Հակոբյանը, Հայկ Մուշեղյանը, Գոհար Հովհաննիսյանը, Լևոն Մնացականյանը, Վլադիմիր Այվազյանը։
Դպրոցի բակում տեղադրված է Գայի կիսանդրին։


== Շրջանավարտներ ==
Ալինա Օրդյան
Նունե Ավետիսյան
Սամվել Սարգսյան
Վարուժան Մանուկյան


== Ծանոթագրություններ ==


== Արտաքին հղումներ ==
Դպրոցի կայքը
Մայիսյան (այլ կիրառումներ)

Մայիսյան անվանումը կարող է ունենալ հետևյալ կիրառումները․

Մայիսյան (Արմավիրի մարզ) - գյուղ Հայաստանի Արմավիրի մարզում, Արմավիրի տարածաշրջանում,
Մայիսյան (Շիրակի մարզ) - գյուղ Հայաստանի Շիրակի մարզում, հեռավորությունը մարզկենտրոնից՝ 6 կմ հյուսիս-արևմուտք։
Վեցիկ Վարդապետ

Վեցիկ Վարդապետ (ծննդյան և մահվան թվականներն անհայտ են), միջնադարյան հայ ճարտարապետ։ 13-րդ դարի առաջին քառորդին կառուցել է Կեչառիսի վանքի Կաթողիկե եկեղեցին։ Շինարարության ավարտից շատ չանցած Վեցիկ Վարդապետը երիտասարդ տարիքում մահացել է։ Թաղված է Կեչառիսի վանքի Սուրբ Գրիրգոր Լուսավորիչ տաճարի արևելյան պատի մոտ։


== Արձանագրություններ ==
Վեցիկ Վարդապետ քարգործը (արձանագրություններում նաև նշվում է այս երկու անվանումներով) միջնադարյան Հայաստանի այն սակավաթիվ ճարտարապետներից է, որի գերեզմանի վրա վանքի տարածքում հուշարձան-կոթող է կանգնեցվել։ Այն կերտել են Վեցիկ Վարդապետի ճարտարապետ եղբայրներ Պետրոսը, Հովհաննեսը, Ազարիան (Նոր Վարագա վանքի Անապատ եկեղեցու հեղինակները)։
Արցախի դիվանագիտական ներկայացուցչություններ

Այս էջը ցույց կուտա Արցախի դիվանագիտական ներկայացուցչությունները որոնք գտնվում են այլ երկրներում։


== Եվրոպա ==
 Գերմանիա
Փոթսդամ (ներկայացուցչություն)
 Ֆրանսիա
Փարիզ (ներկայացուցչություն)
 Հայաստան
Երևան (ներկայացուցչություն)
 Ռուսաստան
Մոսկվա (ներկայացուցչություն)


== Հյուսիսային Ամերիկա ==
 ԱՄՆ
Վաշինգտոն (ներկայացուցչություն)
 Կանադա
Օտավա (ներկայացուցչություն)


== Միջին Արևելք ==
 Լիբանան
Բեյրութ (ներկայացուցչություն)


== Ավստրալիա ==
 Ավստրալիա
Սիդնեյ (ներկայացուցչություն)
Մ.թ.ա. 1020


== Դեպքեր ==
Տրոյաի ջախջախումը։
Չինաստանում՝ Կինգ Կանգը դառնում է Չժոու արքայատան արքա։


== Ծնունդներ ==


== Մահեր ==
(7383) Լասովսկիյ

(7383) Լասովսկիյ (անգլ.՝ Lassovszky), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 30-ին Օաք Ռիջ աստղադիտարանի կողմից Հարվարդում։
Միջին հեռավորությունը Արեգակից կազմում է 2,456335 ա. մ., առավելագույնը մոտենում է 2,2832 ա. մ. հեռավորության վրա և հեռանում 2,6294 ա. մ.։ Արեգակի շուրջ մեկ ամբողջական պտույտ է կատարում 1406,14 երկրային օրվա ընթացքում, իր ուղեծրով շարժվելով միջինում 0,256019 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7383) Լասովսկիյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրինիչնոե (գյուղ, Կոբելյակի շրջան)

Անվան այլ կիրառումների համար տե՛ս՝ ԿրինիչնոեԿրինիչնոե (ուկրաիներեն՝ Криничне), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Կրինիչնոե գյուղում բնակվում էր 337 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արիոն կապտաթիթեռ

Արիոն կապտաթիթեռ (լատ.՝ Maculinea arion), կապտաթիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
16-18 մմ (արուներ) և 15-20 մմ (էգեր) առջևի թևի երկարությամբ ոչ խոշոր չափի թիթեռներ են։ Վերևից մուգ կապույտ գույնի Արուն, որը վերևից մուգ կապույտ գույնի է, ունի արտաքին խիստ մգացած եզր և լավ արտահայտված դիսկալ և հետդիսկալ պտերի շարք։ Էգի նախշը նույնն է, սակայն ավելի լավ է արտահայտված։ Դիսկալ և հետդիսկալ սև պտերի լավ արտահայտված նախշով թևերի ստորին մակերեսը մոխրագույն է։ Բազալտային փոշեծածկը նույնպես լավ է արտահայտված։


== Տարածվածություն ==
Հանդիպում է Եվրոպայում, Կովկասում, Փոքր Ասիայում, Միջին Ասիայում, Ղազախստանում` մինչև Արևմտյան Սիբիր։ Լայն տարածում ունի նաև Հայաստանում։ Հայտնի է նաև Շիրակի (Աշոցքի շրջակայք), Գեղարքունիքի (Սևան քաղաքի շրջակայք, Շորժա), Տավուշի (Սարիգյուղ, Ջուջևան գյուղերի շրջակայք), Կոտայքի (Արզական, Մեղրաձոր, Գողթ, Գառնի գյուղերի շրջակայք), Վայոց ձորի (Գնիշիկ գյուղի շրջակայք, Արտավան), Սյունիքի (Քաջարան քաղաքի շրջակայք, Կուրիս, Շվանիձոր գյուղեր, Փխրուտ լքված գյուղ) մարզերից և «Խոսրովի անտառ» պետական արգելոցից։


== Էկոլոգիա ==
Ապրում են չոր մարգագետիններում, անտառների բացատներում, անտառի վերին եզրերի տափաստանացած հատվածներում։ Էգը ձվադրում  է Խնկածաղիկ սովորականի ծաղիկների վրա։ Երկրորդ, երրորդ հասակի թրթուրները մրջյունների միջոցով տեղափոխվում են մրջնանոց, որտեղ էլ ձմեռում են։ Ուտելով մրջյունների թրթուրներին և հարսնյակներին՝ ձմեռումից հետո ավարտում են սնվելը։ Հարսնյակավորվում են մրջնանոցում։


== Պահպանություն ==
Տեսակը գտնվում է արեալի սահմանաեզրին։ Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ, ընդգրկված է ԲՊՄՄ համեմատաբար բարվոք վիճակում գտնվող, սակայն կարող է հայտնվել վտանգված տեսակների թվում կարգավիճակով և Բեռնի կոնվենցիայի Հավելած երկրորդում։ Թվաքանակը բավականաչափ բարձր է, իսկ թվաքանակի փոփոխության միտումները՝ բացահայտված չեն։
Վտանգման հիմնական գուրծոններ են հանդիսանում հողերի հերկումը, կերաբույսի ծաղկման շրջանում իրականացվող խոտհունձը, անասունների գերարածեցումը, ինքնաթիռներով անտառային տարածքների թունաքիմիկատներով մշակումը։
Պահպանվում է «Խոսրովի անտառ» պետական արգելոցում և «Արևիկ» ազգային պարկում։


== Ծանոթագրություններ ==
Դվին (բլուր)

Անվան այլ կիրառումների համար տե՛ս՝ Դվին (այլ կիրառումներ)Դվին, բլուր Մեծ Հայքի Այրարատ աշխարհի Ոստան գավառում։ Ըստ Մովսես Խորենացու Դվինը այն բլուրն է, որի վրա կառուցվել է Դվին մայրաքաղաքը։ Մի այլ տեղում Հայոց պատմության հայրը ասում է, որ Դվինը պարսկերեն նշանակում է բլուր։


== Ծանոթագրություններ ==
Մարս (գյուղ, Կուշնարենկովսկի շրջան)

Անվան այլ կիրառումների համար տե՛ս՝ ՄարսՄարս (ռուս.՝ Марс, բաշկիրերեն՝ Марс), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 121 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալ Ղադ

Ալ Ղադ (արաբ՝. الغد, նշանակում է «Վաղը») - ոչ պետական, մասնավոր ազգային օրաթերթ։ Արաբական առաջին անկախ օրաթերփն է, հրատարակվում է Հորդանանում։ Խմբագրատունը գտնվում է այդ երկրի մայրաքաղաք Ամմանում։


== Պատմություն ==
Ալ Ղադը հիմնադրվել է 2004 թվականի օգոստոսին, Մոհամեդ Ալայյանի կողմից, ով նաև այդ թերթի հրատարակիչ Al Faridah մասնագիտացված հրատարակչատան նախագահն է։ 2005 թվականից թերթի գլխավոր խմբագիրը Էմադ Հմուդն էր։
2011 թվականի նոյեմբերին գրոհայինները հարձակվել են թերթի խմբագրատան և աշխատակիցների վրա։ Մեկ ամիս անց գլխավոր խմբագիր Մուստաֆա Սալեհը ազատվել է պաշտոնից, և դա համընկել է պետական Ալ-Ռայ լրատվամիջոցի գլխավոր խմբագիր Ջումանա Ղունայմաթի՝ աշխատանքից ազատման հետ, որը տեղի է ունեցել երկրի լրատվական գործերի ու հաղորդակցության պետնախարար Ռաքան ալ-Մաջալիի հրամանով։ 2011 թվականի վերջերին Ջումանա Ղունայմաթը նշանակվել է Ալ-Ղադի գլխավոր խմբագիր և այդ պաշտոնը վարում է առ այսօր։
Ի հավելումն տպագիր տարբերակի՝ Ալ-Ղադը լույս է ընծայվում նաև էլեկտրոնային օնլայն տարբերակով, որը բավականին մեծ ժողովրդականություն է վայելում ընթերցողների շրջանում 2010 թվականին MENA տարածաշրջանում ամենից հաճախ այցելվող վեբ-կայքերի մեջ այն զբաղեցրել է 10-րդ տեղը։
Ալ-Ղադ օրաթերթը լրագրերի համաշխարհային ընկերակցության կողմից կազմակերպված Asia Media Awards մրցանակաբաշխությունում մրցանակների է արժանացել երեք անվանակարգերում՝ լավագույն ձևավորում, լավագույն առաջին էջ և լավագույն էլեկտրոնային պորտալ ունենալու համար 2018 թվականին Ալ-Ղադի էլեկտրոնային տարբերակը Industry Arabic-ի կողմից ճանաչվել է արաբական աշխարհում ամենաազդեցիկ լրատվամիջոցը։


== Թերթի բովանդակությունը ==
Ալ-Ղադ լրագիրը ներառում է հինգ բաժիններ.
Ալ-Ղադ ալ Ուրդունի (الغد الأردني) - Հորդանանի տեղական նորություններ
Արաբները և աշխարհը ( العرب والعالم) - ընդգրկում է տարածաշրջանային և միջազգային նորություններ
Ալ-Թահադդի (التحدي) - մարզական լուրեր
Տնտեսություն (اقتصاد) - միջազգային տնտեսական, բիզնես նորություններ
Հյաթունա (حياتنا) - առողջության, կենցաղի, ապրելակերպի վերաբերյալ նյութեր


== Ծանոթագրություններ ==
Վալենտինա Տերեշկովա

|}
Վալենտինա Տերեշկովա (ռուս.՝ Валентина Терешкова, մարտի 6, 1937(1937-03-06)[…], Բոլշոե Մասլեննիկովո, Q16718867?, Տուտաևսկի շրջան, Յարոսլավլի մարզ, ՌԽՖՍՀ, ԽՍՀՄ), սովետական տիեզերագնաց, աշխարհի առաջին կին տիեզերագնացը։
 Իր առաջին թռիչքը կատարել է 1963 թ. հունիսի 16-ին Վոստոկ-6 տիեզերանավով՝ տիեզերքում մնալով մոտ 3 օր։


== Մանկություն և պատանեկություն ==
Վալենտինա Տերեշկովան ծնվել է այժմ գոյություն չունեցող Բոլշոյե Մասլենիկովո գյուղում, Յարոսլավլի մարզի Տուտաև քաղաքի մոտակայքում Բելառուսից եկվորի ընտանիքում։ Հայրը՝ Վլադիմիր Տերեշկովը (1912-1940), ծագումով Բելինիչսկի համայնքի Վիյլովո գյուղից, տրակտորավար էր։ 1939 թ. զորակոչվել է Կարմիր բանակ, զոհվել է ռուս-ֆիննական պատերազմում։ Մայրը՝ Յելենա Տերեշկովան (Կռուգլովա) (1913-1987), Դուբրովսկի համայնքի Յերեմեշևինա գյուղից էր, տեքստիլ գործարանի աշխատող էր։ Ընտանիքի անդամներ էին նաև մեծ քույր՝ Լյուդմիլան և փոքր եղբայր՝ Վլադիմիրը։ Հենց Տերեշկովայի պատմածներով՝ փոքր տարիքում խոսում էր բելառուսերեն։
1945 թ. աղջիկը ընդունվում է Յարոսլավլի այժմ իր անունը կրող թիվ 32 դպրոց։ Ունենալով երաժշտական լավ լսողություն՝ ազատ ժամանակ սովորում էր դոմրա նվագել։ 1953 թ. ավարտել է յոթերորդ դասարանը։ Ընտանիքին օգնելու համար 1954 թ. Վալենտինան աշխատանքի է ընդունվել Յարոսլավլի կարեգործական գործարանում վուլկանիզացման-հավաքման ցեխում նախապատրաստական աշխատանք կատարելու համար, որտեղ կառավարել է անկյունագծային-կտրող մեքենան։ Միաժամանակ սովորել է երիտասարդ բանվորության դպրոցի երեկոյան դասընթացներում։ 1955 թ. ապրիլ ամսից աշխատել է «Կրասնի Պերեկոպ» տեխնիկական կտորեղենի կոմբինատում որպես դերձակ, որտեղ աշխատել են նաև իր մայրն ու մեծ քույրը։ 1959 թ.-ից զբաղվել է պարաշյուտային սպորտով Յարոսլավի աերոակումբում (կատարել է 90 ցատկ)։ Շարունակել է աշխատանքը «Կրասնի Պերեկոպ» տեքստիլ կոմբինատում, 1955-1960 թթ. անցել է հեռակա ուսուցում թեթև արդյունաբերության տեխնիկական ուսումնարանում։ 1960 թ.-ի օգոստոսի 11-ից՝ «Կրասնի Պերեկոպ» կոմբինատի՝ Համամիութենական Լենինյան Կոմունիստական Երիտասարդական Միության կոմիտեի ազատ քարտուղար։


== Տիեզերագնացների շարքում ==
Առաջին մի քանի խորհրդային տիեզերագնացների հաջող թռիչքներից հետո Սերգեյ Կոռոլյովի մոտ միտք առաջացավ տիեզերք ուղարկել կին տիեզերագնացի։ 1962 թ.-ի սկզբին սկսվեց հետևյալ չափանիշներն ունեցող հավակնորդների որոնումը՝ պարաշյուտիստ, մինչև 30 տարեկան, հասակը մինչև 170 սմ և քաշը մինչև 70կգ։ Հարյուրավոր թեկնածուներից հինգն ընտրվեցին՝ Ժաննա Յորկինա, Տատյանա Կուզնեցովա, Վալենտինա Պոնոմարյովա, Իրինա Սոլովյովա և Վալենտինա Տերեշկովա։
Տիեզերագնացների ջոկատ ընդունվելուց անմիջապես հետո Տերեշկովային մյուս աղջիկների հետ շարքայինի կոչումով կանչեցին զինվորական ծառայության։


== Ծանոթագրություններ ==


== Գրականություն ==
Герои звёздных трасс։ Сборник / Составитель Д. Мамлеев.. - Изд. 2-е, доп. - М.։ Известия, 1963. - 192, [34] с. -  (Библиотека «Известий». Специальный выпуск). - 300 000 экз. (обл.)


== Արտաքին հղումներ ==
Տիեզերք է մեկնել Վալենտինա Տերեշկովան Archived 2016-09-06 at the Wayback Machine.
կենսագրությունը peoples.ru կայքում
Միլուշին

Միլուշին (ուկրաիներեն՝ Милушин, լեհ.՝ Miłuszyn), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1946 թվականին։
2001 թվականի տվյալներով Միլուշին գյուղում բնակվում էր 218 մարդ։ Բնակավայրը զբաղեցնում է 0,48 կմ² տարածք։ Բնակչության խտությունը կազմում էր 454,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)